
DR.30.8.2006 7 

 

 

Sebahagian besar iaitu kira-kira 75% bekalan herba tempatan yang 
digunakan untuk pemprosesan ubat-ubatan tradisional masih diperolehi daripada 
sumber liar atau hutan. Pengusaha-pengusaha ubat-ubatan tradisional ini 
mendapat bekalan bahan mentah daripada pembekal secara runcit dalam bentuk 
separa proses. Mengikut kajian, pasaran bahan mentah herba mempunyai potensi 
yang luas di pasaran tempatan iaitu dengan nilai RM333.7 juta pada tahun 2010 
dan kebanyakan produk ini menggunakan herba adalah digunakan di dalam 
industri pewangi, bau-bauan kosmetik dan toiletries.  Produk-produk ini dibekalkan 
ke pusat-pusat kesihatan seperti spa yang semakin berkembang.   

Jadi mengikut laporan World Bank, menunjukkan pada tahun 2008, nilai 
pasaran herba adalah dijangka sebanyak RM760 juta dan insya-Allah akan 
meningkat kepada RM19 trilion pada tahun 2050. Jadi pasaran herba adalah 
besar dan kegunaannya adalah untuk perubatan, pharmaceutical, makanan 
kesihatan dan makanan tambahan, pewangi dan industri bau-bauan, kosmetik, 
toiletries dan bio-pesticide dan kimia industri. Terima kasih. 

Dr. Mohd. Hayati bin Othman [Pendang]: Terima kasih Tuan Yang di-
Pertua. Di India kita ada perubahan ayurvedik, daripada China kita ada ginseng 
dan daripada Indonesia lambakan jamu ke negara kita tetapi di Malaysia ini 
apakah yang kita ada selain daripada Tongkat Ali, Kacip Fatimah dan juga baru-
baru ini jus pegaga dan juga mengkudu. Soalan tambahan saya, adakah ada 
peruntukan untuk mengadakan kerjasama R&amp;D dengan universiti untuk ujian 
tentang kesan-kesan kesihatan kepada manusia terhadap herba-herba yang ada 
dalam negara kita ini?  Terima kasih. 

Datuk Hajah Rohani binti Haji Abdul Karim: Terima kasih Yang 
Berhormat. Yang Berhormat sebutkan tadi apakah kelebihan yang ada di 
Malaysia, jadi Yang Berhormat sendiri sudah sebutkan tadi iaitu memanglah 
tongkat ali, top dalam senarai, keduanya kacip fatimah, selepas itu pegaga, 
selepas itu serai wangi, mengkudu, kita ada misai “k”, sekarang popular dengan 
Datuk K atau misai kucing... [Ketawa] Dan hempedu bumi, halia dan dokong anak.  
Ini adalah kiranya yang banyak digunakan oleh pengilang-pengilang. Jadi terima 
kasih Yang Berhormat menanya adakah kajian dijalankan khasnya untuk kesan 
kepada manusia. Setakat ini di bawah kementerian kita, MARDI memang 
menggunakan teknologi terkini untuk menjalankan kajian. 

Yang Berhormat, sebenarnya ada satu kajian dalam tahun 2002 yang 
dijalankan oleh kementerian dan konsultan untuk supaya dapat diwujudkan satu 
majlis kebangsaan untuk herba ini sebab didapati bahawa bukan sahaja 
Kementerian Pertanian tetapi ia meliputi banyak lagi kementerian yang lain yang 
seharusnya duduk bersama di dalam majlis ini untuk menjalankan kajian bersama 
menyeluruh seperti yang dikehendaki oleh Yang Berhormat tadi. 

Datuk Ronald Kiandee [Beluran]: Terima kasih Tuan Yang di-Pertua.  
Dua, tiga bulan yang lalu, Menteri Sains, Teknologi dan Inovasi berkata tentang 
prospek yang besar mengenai negara ini untuk mengeluarkan bahan-bahan, ubat-
ubat pharmaceutical daripada herba. Hari ini diberi jawapan bahawa sebahagian 
besar daripada bahan-bahan mentah produk herba ini adalah didapati daripada 
the wilds daripada hutan. Saya ingin bertanya, apa program Kementerian 
Pertanian dan Industri Asas Tani dalam menggelarkan tanaman herba ini secara 
komersial dan tidak bergantung pada bekalan daripada liar. Terima kasih.  

 



Sebahagian besar iaitu kira-kira 75% bekalan herba tempatan yang digunakan untuk pemprosesan ubat-ubatan tradisional masih diperolehi daripada sumber liar atau hutan. Pengusaha-pengusaha ubat-ubatan tradisional ini mendapat bekalan bahan mentah daripada pembekal secara runcit dalam bentuk separa proses. Mengikut kajian, pasaran bahan mentah herba mempunyai potensi yang luas di pasaran tempatan iaitu dengan nilai RM333.7 juta pada tahun 2010 dan kebanyakan produk ini menggunakan herba adalah digunakan di dalam industri pewangi, bau-bauan kosmetik dan toiletries. Produk-produk ini dibekalkan ke pusat-pusat kesihatan seperti spa yang semakin berkembang. Jadi mengikut laporan World Bank, menunjukkan pada tahun 2008, nilai pasaran herba adalah dijangka sebanyak RM760 juta dan insya-Allah akan meningkat kepada RM19 trilion pada tahun 2050. Jadi pasaran herba adalah besar dan kegunaannya adalah untuk perubatan, pharmaceutical, makanan kesihatan dan makanan tambahan, pewangi dan industri bau-bauan, kosmetik, toiletries dan bio-pesticide dan kimia industri. Terima kasih. Dr. Mohd. Hayati bin Othman [Pendang]: Terima kasih Tuan Yang di- Pertua. Di India kita ada perubahan ayurvedik, daripada China kita ada ginseng dan daripada Indonesia lambakan jamu ke negara kita tetapi di Malaysia ini apakah yang kita ada selain daripada Tongkat Ali, Kacip Fatimah dan juga baru- baru ini jus pegaga dan juga mengkudu. Soalan tambahan saya, adakah ada peruntukan untuk mengadakan kerjasama R&D dengan universiti untuk ujian tentang kesan-kesan kesihatan kepada manusia terhadap herba-herba yang ada dalam negara kita ini? Terima kasih. Datuk Hajah Rohani binti Haji Abdul Karim: Terima kasih Yang Berhormat. Yang Berhormat sebutkan tadi apakah kelebihan yang ada di Malaysia, jadi Yang Berhormat sendiri sudah sebutkan tadi iaitu memanglah tongkat ali, top dalam senarai, keduanya kacip fatimah, selepas itu pegaga, selepas itu serai wangi, mengkudu, kita ada misai "k", sekarang popular dengan Datuk K atau misai kucing... [Ketawa] Dan hempedu bumi, halia dan dokong anak. Ini adalah kiranya yang banyak digunakan oleh pengilang-pengilang. Jadi terima kasih Yang Berhormat menanya adakah kajian dijalankan khasnya untuk kesan kepada manusia. Setakat ini di bawah kementerian kita, MARDI memang menggunakan teknologi terkini untuk menjalankan kajian. Yang Berhormat, sebenarnya ada satu kajian dalam tahun 2002 yang dijalankan oleh kementerian dan konsultan untuk supaya dapat diwujudkan satu majlis kebangsaan untuk herba ini sebab didapati bahawa bukan sahaja Kementerian Pertanian tetapi ia meliputi banyak lagi kementerian yang lain yang seharusnya duduk bersama di dalam majlis ini untuk menjalankan kajian bersama menyeluruh seperti yang dikehendaki oleh Yang Berhormat tadi. Datuk Ronald Kiandee [Beluran]: Terima kasih Tuan Yang di-Pertua. Dua, tiga bulan yang lalu, Menteri Sains, Teknologi dan Inovasi berkata tentang prospek yang besar mengenai negara ini untuk mengeluarkan bahan-bahan, ubat- ubat pharmaceutical daripada herba. Hari ini diberi jawapan bahawa sebahagian besar daripada bahan-bahan mentah produk herba ini adalah didapati daripada the wilds daripada hutan. Saya ingin bertanya, apa program Kementerian Pertanian dan Industri Asas Tani dalam menggelarkan tanaman herba ini secara komersial dan tidak bergantung pada bekalan daripada liar. Terima kasih.